Informacions setmanals by Escola Pia - issuu\nSetembre_3 27-09-12 Lluitem pels nostres somnis! Benvolgut, benvolguda\nA la cartellera de la secretaria ja no hi caben més fotografies dels recents nascuts. Ahir va néixer l’Arlet, la primera filla de l’Esther i Joel. Estan tots dos molt bé; el pare, també! Ara, solament ens queda esperar a la Montse Basart i així tancarem un procés iniciat fa mesos. Aquesta setmana ens hem estrenat amb les reunions de pares, que cal valorar-les positivament. La setmana vinent ens toquen les de l’ESO i del Batxillerat; i també, tancar definitivament l’auditoria de la Gestió de Qualitat de la Formació No Reglada. 1.- Comiat a la Palmira Ferrer i benvinguda a la Marta Cortés Des del curs passat està amb nosaltres la Palmira substituint la Marta Cortés per la seva baixa de maternitat. Aquest proper dilluns la Marta ja s’incorporarà plenament a les seves tasques docents i com a tutora de 1r d’ESO B. Volem, des de l’equip directiu, agrair mitjançant aquestes quatre ratlles la tasca desenvolupada per la Palmira. Sabem que llegirà aquestes informacions setmanals i volem agrair-li la seva professionalitat i senzillesa personal a l’hora de tirar endavant el nostre projecte. Gràcies i li volem dir, fins aviat. També, la benvinguda a la Marta.\n2.- Arribada dels auxiliars de coversa Entre dissabte i diumenge arribaran els tres auxiliars de conversa que treballaran aquest curs escolar a l’escola. Dos vénen a través de l’acord entre Home to Home i l’Escola Cristiana i l’altra a través del Projecte Europeu Comenius. Dos nois i una noia. El Charles i l’Ian vénen d’Anglaterra i la Katja ve d’Eslovènia. Els nois estaran amb famílies de la nostra escola i la noia en un domicili propi. Informar-vos, que la persona que coordina les tasques dels auxiliars és la Maria Escura, professora del Departament de Llengües estrangeres. Aquesta acció s’emmarca dins del nostre Projecte d’Escola Multilingüe amb l’objectiu que els nostres alumnes, des de P3 fins 2n de batxillerat, puguin tenir el màxim d’hores contacte amb la llengua anglesa.\n3.- Fotografies de grup i individuals dels alumnes i personal\nEl passat 20 de setembre vam fer les fotografies dels alumnes i del personal nou a l’escola. Hi va haver classes que faltaven alumnes, malgrat això és va fer la fotografia de grup. La setmana vinent l’Anna Elizari, fotògrafa, portarà la càmera cada dia, i a partir de les 15.30h. passarà pels diferents grups que faltaven alumnes i també, si cal, repetirem la de grup. El personal que us heu incorporat a l’escola també us l’heu de fer. Us hem de tenir registrats... Us hem deixat la foto d’inici de curs a les safates de les sales de professors. El personal no docent heu de passar per la recepció a buscar-la.\n4.- Vacuna de la Grip\nAquests dies des del Centre d’Atenció Primària d’Igualada s’està coordinant el procés de vacunació als diferents grups d’edat escolar de la nostra ciutat: hepatitis... També, ens han informat que si algun treballador de l’escola desitja que se li administri la vacuna de la grip hivernal cal fer una llista, i si som uns quants (10-12) vindria l’infermera del CAP a l’Escola. Aquesta llista la controlarà la Rosa Talló i es tancarà el proper divendres 5 d’octubre.\n5.- Curs de formació bàsic d’Educació Emocional Us adjuntem el llistat de la distribució de docents en cadascun dels grups. Si detecteu qualsevol errada o bé encara no us heu inscrit, notifiqueu-ho al Vidal Melero o a l’Antònia Enrich. 6.- Activitats extraescolars Desprès de recollir totes les inscripcions de les activitats extraescolars, la relació d’activitats que es duran a terme són les següents: INFANTIL\nInformar-vos que s’ha posat una activitat esportiva els dilluns que s’iniciarà el proper dia 1 d’octubre. Els pares que havien apuntat els nens a l’escola esportiva dels dimecres i dels divendres, finalment no es podrà realitzar per manca de nens. Tot i així, poden apuntar-se a l’activitat esportiva del dilluns. PRIMÀRIA\n8:00 A 9:00 17:15 A 18:15\ndimarts FUTBOL SALA CADET\nCONFIRMACIÓ BÀSQUET INFANTIL/CADETS /JUVENILS\nCONFIRMACIÓ FUTBOL SALA INFANTIL\nBÀSQUET INFANTIL/CADET/ JUVENIL\nGUITARRA 18:00 A 19:00\n7.- Hem de seguir treballant amb els alumnes... Com podeu veure aquest és l’estat que va quedar el dijous 27 la plaça Castells després de l’esbarjo dels alumnes de batxillerat. Avui, a les 9.00 h. una docent d’ESO ha rebut una queixa del forn i del bar de la plaça perquè els nostres alumnes, durant les entrades i les sortides, deixen papers, embolcalls i altres coses al terra de les seves dependències i a les taules de la terrassa de bar. Ens caldria, a través de la direcció pedagògica i les coordinacions, establir una acció conjunta perquè els alumnes siguin conscients del que estan fent. En parlarem a les nostres reunions de coordinació.\n8.- Neix un blog amb totes les eines educatives del web 2.0 Educació tecnològica és un blog nascut recentment que té com a objectiu recollir totes aquelles eines que proporciona el web 2.0 i que són susceptibles de ser utilitzades a les aules, com ara vídeos i notícies sobre educació. El blog també ofereix la possibilitat de consultar revistes i dades online sobre qüestions educatives, aplicacions educatives, llistat d'eines web 2.0, etc. Si sou docents i voleu integrar les TIC a la vostra tasca, doncs, aquesta pàgina us pot ajudar a centrar-vos en allò que voleu fer a classe sense amoïnar-vos de l'eina amb què ho fareu. L’enllaç del web és http://villaves56.blogspot.com.es/\n6.- No ho oblideu...\nMalgrat els fulls de les llistes no s’han penjat, aquests dies ens han servit per veure qui té interès en buscar la bona sort. Avui, ja estan penjats a les sales de professors. S’hi pot apuntar tothom de la casa. Seguirem... Que tingueu un bon cap de setmana i descanseu. Jaume Ars Bosch Director


Visites guiades al Palau de la Música Catalana | Recinte Fabra i Coats\nEls horaris poden canviar depenent de les activitats que es realitzen al Palau.\nLa visita permet gaudir de la Sala d'Assaig de l'Orfeó Català, on està situada la primera pedra de l'edifici i on es projecta l'audiovisual que explica la història del Palau; l'emblemàtica Sala de Concerts, des de la platea i el segon pis, amb una audició de l'orgue, i també la Sala Lluís Millet i la seva balconada amb les reconegudes columnes de trencadís formant una decoració floral, que ara ja és accessible als visitants del Palau.\nLa pujada a l'escenari es farà segons disponibilitat.\nS'aconsella accedir per la Plaça del Palau, tot i que també és possible fer-ho pel carrer de Sant Pere Més Baix.\nAccessibilitat:- El Palau de la Música Catalana és accessible per a persones amb mobilitat reduïda per mitjà d'ascensors a totes les plantes.\n- Es disposa d'un pujaescales per a cadires de rodes a la planta Foyer per poder accedir als balconets on estan ubicades les exposicions del Foyer.\n- A la Sala Lluís Millet hi ha una rampa habilitada per poder accedir al balcó de les columnes.\n- Disposa de lavabos adaptats i servei de préstec de cadira de rodes amb petició.\n- A l'entorn del Palau hi ha places d'aparcament reservades per a persones amb mobilitat reduïda. Les més properes al Palau estan al c/ Ortigosa i al c/ Sant Pere Més Baix. L'ús de les places d'aparcament per a persones amb diversitat funcional està vinculat a la possessió d'una targeta d'aparcament per a persones amb mobilitat reduïda (PMR).\n- Les persones sordes poden demanar visites específiques amb intèrpret de llengua de signes castellana (mínim 12 persones).\n- Les audioguies disposen de text en diferents idiomes que amb facilitat de lectura ampliant el tamany de lletra.\n- Invidents o persones amb baixa visió: properament les audioguies disposaran d'audiodescripció.\n- Per a persones invidents o baixa visió també s'organitzen visites amb guia individual (mínim 12 persones).\ni 6 de gener\nexcepte 22 de novembre\nde 10:00 h a 15:30 h i\n- Persones amb un grau de\ndiversitat funcional inferior 65%\ndiversitat funcional superior 65%\nHorari per confirmar.\nDes de 04/06/2022 al 26/06/2022\nDes de 08/05/2022 al 29/05/2022


Adeu a En Vicent Tortosa | smlallosaderanes.com\nAdeu a En Vicent Tortosa\nPublicado el 29/12/2011 por smlallosaderanes\tDeja un comentario\nVa naixer a La Llosa de Ranes el 26 de Gener de 1929. Als tretze anys comença els seus estudis musicals amb el director de la Banda del poble D. Miguel Esparza. Dos anys després, este mestre li recomana que estudie al Conservatori Superior de Música de València on cursa l’especialitat de Trombó i Bombardí a més de Solfeig, Harmonia i Composició. En esta etapa va tenir com a mestres a D. Pedro Sosa i a D. Manuel Palau. Als 19 anys comença la seua activitat com a director de Banda en l’Associació Musical Polinyense (Polinyà del Xúquer), continua a Turis, Vilamarxant, Banyeres de Mariola, Manuel, La Llosa de Ranes, Canals i Genovés. En 1965 arriba a la nostra Banda quan esta contava solament amb 21 músics. Plé d’il·lusió i amb moltes ganes de treballar per la banda del seu poble va anar incrementant el nombre de músics i educands. Baix la seua direcció la banda participà en nombrosos Festivals i Certàmens on destaquen el Primer Premi aconseguit en Desfile en el Certamen de Xàtiva i el Segon Premi en Concert al mateix Certamen. Entres les nombroses peces que va composar destaquen els pas-dobles: Primera Ilusión, La Armónica, La Escala i M.N. i la marxa Adelante, marxa que el mestre dedica a la Banda de la Societat Musical de La Llosa de Ranes en senyal d’ànim i motivació en els moments delicats de la mateixa.\nEn paraules seues “pense que el meu èxit va ser el treball i dedicació a la banda i el conèixer tots els instruments per poder ensenyar als meus alumnes”.\nGràcies a tots els músics en nom de la Societat per la masiva afluència i el magnífic homenatge que li ha rendit la banda de la Societat Musical de La Llosa de Ranes al seu mestre director honorífic. La resposta dels músics ha sigut extraordinària i s’ha vist que saben entendre quan hi ha un acte d’especial rellevància. Els músics i la Societat han donat testimoni de la seua grandea i gràcies també perquè per primera vegada la gent ha respectat la banda i no s’ha clavat pel mig. Ha deixat que anarem justament darrere del mestre i de la seua família.\nAcí vos deixem les imatges de l’ultim acte públic al que En Vicent Tortosa va acudir, i no va ser un altre que la inaguració de l’auditori de La Llosa de Ranes que porta el seu nom…\nInaguració de l’auditori “Vicente Tortosa Terol” de La Llosa de Ranes


L'Institut de Recerca Biomèdica (IRB Barcelona) és un centre dedicat a la recerca bàsica i aplicada on convergeixin en un triangle únic la biologia molecular i cel·lular, la biologia estructural i computacional, i la química, amb experts en proteòmica, genòmica, bioestadística, espectrometria de massa i microscòpia digital avançada. L'IRB Barcelona va ser fundat l'Octubre de 2005 per la Generalitat de Catalunya, la Universitat de Barcelona i el Parc Científic de Barcelona. El director de l'Institut és el Prof. Joan J. Guinovart i Cirera i el director adjunt el Dr. Joan Massagué Solé. L'Institut ha obtingut el segell Distintiu de Centre d’Excel·lència Severo Ochoa, del Ministeri de Ciència i Innovació (2011), actual Ministeri d'Economia i Competitivitat.\n41° 22′ 53″ N, 2° 07′ 06″ E / 41.38138889°N,2.11833333°E / 41.38138889; 2.11833333\nEls objectius de l'IRB Barcelona són promoure la recerca multidisciplinària d’excel·lència en la interfície entre la biologia i la química, fomentar la col·laboració entre les entitats locals i els instituts de recerca internacionals, proporcionar una formació d’alt nivell en ciències biomèdiques als nostre personal investigador, estudiants i visitants, promoure la innovació i la transferència de tecnologia i activar un diàleg obert amb el públic a través d’activitats de divulgació i educatives. La missió estratègica final és traslladar els resultats a la clínica.\nBiologia Cel·lular i del Desenvolupament: Estudis sobre expressió gènica, biologia molecular del desenvolupament, biologia cel·lular, genòmica i proteòmica del desenvolupament cel·lular i embrionari i regeneració dels teixits.\nBiologia Estructural i Computacional: Estudis sobre l'anàlisi estructural d’interaccions macromoleculars mitjançant la utilització de raigs X, RMN, microscòpia electrònica, biofísica de macromolècules, bioinformàtica i modelització molecular.\nMedicina Molecular: Investigació translacional sobre les bases moleculars de les malalties metabòliques i genètiques, l'estudi de dianes diagnòstiques o terapèutiques, genòmica funcional i proteòmica de les patologies.\nQuímica i Farmacologia Molecular: Disseny i síntesi de molècules petites i macromolècules, amb especial èmfasi en la producció de biblioteques i en l'optimització de compostos sintètics, desenvolupament de biotecnologies de selecció molecular adreçades a dianes terapèutiques i estudi de les relacions entre els fàrmacs i les seves dianes.\nOncologia: Estudis sobre diversos aspectes de la iniciació i progressió d’un tumor, la relació entre cèl·lules mare i càncer, i la identificació de programes genètics que condueixen a la metàstasi en teixits específics. Treball en xarxa amb els principals centres d’oncologia clínica.\nBioestadística / Bioinformàtica. L'objectiu de la unitat de Bioestadística / Bioinformàtica és impulsar la recerca col·laborativa així com oferir serveis consultius i recursos per la recerca quantitativa a tots els grups d’investigació de l'IRB Barcelona.\nEspectrometria de Masses. La plataforma científica d’espectrometria de masses està equipada amb espectròmetres de resolució alta que incorporen tècniques MS.\nExpressió de Proteïnes. La plataforma científica d’expressió de proteïnes posa a l'abast de la comunitat científica un ampli ventall de serveis d’alt rendiment.\nGenòmica Funcional. La plataforma científica de genòmica funcional ofereix eines d’última generació per fer recerca genòmica.\nServei d’injecció de Drosophila\nEls investigadors de l'Institut de Recerca Biomèdica també tenen accés a serveis i plataformes del Parc Científic de Barcelona (PCB), a la unitat de Serveis Científicotècnics de la Universitat de Barcelona (UB) així com a un conjunt de plataformes tecnològiques, també localitzades al parc.\nComitè Científic InternacionalModifica\nL'IRB Barcelona és finançat principalment per la Generalitat de Catalunya, a través del Departament de Salut i del Departament d'Economia i Coneixement. Altres fonts de finançament addicionals provenen del Ministeri d’Economia i Competitivitat espanyol i de la Unió Europea, mitjançant el Fons Europeu de Desenvolupament Regional (FEDER). També rep finançament de projectes competitius d’agències públiques i privades -nacionals i europees-, i de patrocinadors privats.\n↑ Pàgina de benvinguda al web de l'IRB Barcelona\n↑ Centre d'Excel·lència Severo Ochoa\nObtingut de «https://ca.wikipedia.org/w/index.php?title=Institut_de_Recerca_Biomèdica&oldid=21435166»\nDarrera modificació: 6 jul 2019 a les 15:04


L’Espai Gironès reparteix 12 premis de 150 euros per fer compres al centre comercial - TotSalt\nInici Notícies Comerç L’Espai Gironès reparteix 12 premis de 150 euros per fer compres al...\nL’Espai Gironès reparteix 12 premis de 150 euros per fer compres al centre comercial\nL’Espai Gironès ha repartit 12 premis de 150 euros entre els més de 300 participants al sorteig que ha fet el centre comercial per incentivar les compres que es fan al centre entre dilluns i dijous. Per a optar a un d’aquests premis s’havien de realitzar compres per un import mínim de 30 euros. La iniciativa es va posar en marxa el 20 de febrer i es fa cloure el 19 de març i els participants van entregar el tiquet o els tiquets de compra al Punt d’Informació.\nL’Espai Gironès s’ha consolidat com a centre de referència a les comarques de Girona. Durant el 2016 el Centre Comercial va rebre 9.100.000 visitants i els locals situats a les seves instal·lacions van realitzar vendes per valor de 97’5 milions d’euros, un 3’2 % més que l’any anterior. Els sectors que més han crescut durant l’any passat són el de la moda, els serveis i les botigues especialitzades. La resta de sectors s’han mantingut durant l’any passat.\nActualment el Centre Comercial acull a les seves instal·lacions 122 establiments, als que s’hi sumen l’hotel i la gasolinera exteriors. La xifra representa el 99’3% de l’ocupació total. Pel que fa als locals buits estan en diferents fases de negociació per intentar arribar a acords i aconseguir la plena ocupació.\nAl voltant del 45% dels establiments són botigues de moda, i la resta són de complements, restauració i lleure, objectes per a la llar, botigues d’electrònica i de serveis.\nArticle anteriorTots els Twitaires de Salt\nArticle següent El projecte de l'Ateneu Popular Coma Cros de Salt desperta l'interès de centenars de veïns i veïnes


Prorrogada en La Marina de València la mostra 'Asphyxia' per a generar "consciència ciutadana mediambiental" | Valencia Extra\nLa mostra ‘Asphyxia‘, que té com a objectiu generar “una consciència ciutadana mediambiental”, ha prorrogat la seua estada en La Marina de València una setmana més del que es preveu, de manera que s’exhibirà fins al pròxim 17 de novembre.\nDarrere d’aquest projecte està l’estilista i artista Yasmina Benabdelkrim, natural de València, i el fotògraf Arcin Sagdic, establit a Berlín. El propòsit de tots dos és generar una consciència ciutadana mediambiental a través de les disciplines que dominen, d’alt impacte visual, en un exemple d’artivisme (art + activisme), expliquen responsables de la iniciativa en un comunicat.\nLa proposta consta d’una performance, escultura, pintura i fotografia i es pot contemplar fins al 17 de novembre en La Base de la Marina de València.\nL’elecció de la ciutat del Túria com a primera parada d’aquest projecte de vocació itinerant “no és casual”: “Arranquem en aquesta ciutat en un lloc com La Marina, a la vora del mediterrani, una de les mars més afectades pels abocaments de plàstic; però es tracta d’un missatge global, per la qual cosa la nostra intenció és portar aquesta mostra a diferents països”, asseguren els seus artífexs.\nÚltima setmana de ‘Tirant’, la producció de l’Institut Valencià de Cultura, al Teatre Rialto


Tu i tot allò que t'envolta esteu fets de partícules. Però quan l'univers va començar, cap partícula no tenia massa; totes elles corrien a tota velocitat a la velocitat de la llum. Les estrelles, els planetes i la vida només podrien emergir perquè les partícules van obtenir la massa d'un camp fonamental associat amb el bosó de Higgs. L'existència d'aquest camp de subministrament de massa es va confirmar el 2012, quan es va descobrir la partícula del bosó de Higgs al CERN.\nA la nostra descripció actual de la Natura, cada partícula és una ona en un camp. L'exemple més conegut d'això és la llum: la llum és simultàniament una ona al camp electromagnètic i un corrent de partícules anomenades fotons. En el cas del bosó de Higgs, el camp era primer. El camp de Higgs va ser proposat el 1964 com un nou tipus de camp que omple tot l'Univers i dóna massa a totes les partícules elementals. El bosó de Higgs és una ona en aquest camp. El seu descobriment confirma l'existència del camp de Higgs.\nClic per engrandir. Vista artística del camp de Brout-Englert-Higgs Crèdit: CERN\nCom obtenen massa les partícules?\nLes partícules obtenen la massa en interactuar amb el camp de Higgs; no tenen una massa pròpia. Com més fort interactua una partícula amb el camp de Higgs, més pesada és la partícula. Els fotons, per exemple, no interactuen amb aquest camp i, per tant, no tenen massa. Tot i això, altres partícules elementals, incloent electrons, quarks i bosons, interactuen i per tant tenen una varietat de masses. Aquesta interacció de lliurament de massa amb el camp de Higgs es coneix com el mecanisme de Brout-Englert-Higgs, proposat pels teòrics Robert Brout, François Englert i Peter Higgs.\nClic per engrandir. Carta que mostra les partícules del Model Standard. Crèdit: CERN\nCom descobrim el bosó de Higgs?\nEl bosó de Higgs no pot ser "descobert" o trobar-lo en algun lloc, però ha de ser creat en una col·lisió de partícules. Un cop creat, es transforma, o "decau", en altres partícules que es poden detectar als detectors de partícules.\nEls físics busquen rastres d'aquestes partícules a les dades recollides pels detectors. El desafiament és que aquestes partícules també es produeixen en molts altres processos, a més a més el bosó de Higgs només apareix en aproximadament una de cada mil milions de col·lisions del LHC. Però una acurada anàlisi estadística d'enormes quantitats de dades va descobrir el feble senyal de la partícula el 2012.\nClic per engrandir. Experiment CMS al LHC del CERN el 13 de maig de 2012. Crèdit: CERN.\nCom sabien els físics que era el Higgs?\nEl 4 de juliol del 2012, les col·laboracions d'ATLAS i CMS van anunciar el descobriment d'una nova partícula en un auditori ple al CERN. Aquesta partícula no tenia càrrega elèctrica, era de curta durada i es va desintegrar en formes que era el bosó de Higgs, segons la teoria. Per confirmar si realment era el bosó de Higgs, els físics necessitaven verificar el seu espín (el bosó de Higgs és l'única partícula que té un espín de zero). En examinar dues vegades i mitja més dades, van concloure el març del 2013 que, de fet, s'havia descobert algun tipus de bosó de Higgs.\nQuè hem après des del descobriment del bosó de Higgs?\nDescobrir el bosó de Higgs va ser només el començament. En els deu anys transcorreguts des de llavors, els físics han examinat com interactua fortament amb altres partícules, per veure si això coincideix amb les prediccions teòriques.\nLa força d'interacció es pot mesurar experimentalment observant la producció i el decaïment del bosó de Higgs: com més pesada és una partícula, més probable és que el bosó de Higgs es descomposi o es produeixi a partir d'ella. La interacció amb els leptons tau es va descobrir el 2016 i la interacció amb els quarks superior i inferior el 2018. Però encara ens queda molt per aprendre sobre aquesta partícula elusiva.\nClic per engrandir. Detecció de la partícula als experiments ATLAS i CMS. Crèdit:CERN\nQuè cercarem a continuació?\nEncara tenim molt per aprendre sobre el bosó de Higgs. És únic o hi ha tot un sector de partícules de Higgs? Ajuda a explicar com es va formar l'univers, amb la matèria triomfant sobre l'antimatèria? Obté la massa interactuant amb si mateix d'alguna manera? I per què la seva massa és tan petita, cosa que suggereix l'existència d'un mecanisme completament nou. Es podria trobar matèria fosca i altres partícules noves gràcies a les interaccions amb el bosó de Higgs? Deu anys després del descobriment, el viatge gairebé no ha començat.\nCom afecta el bosó de Higgs la vida quotidiana?\nEl bosó de Higgs té, i seguirà tenint, un impacte a les nostres vides, en formes que potser no s'hagin imaginat. És part de la resposta a per què nosaltres –i tot amb el que interactuem– tenim massa, alimentant la nostra curiositat humana natural sobre el nostre univers i com va evolucionar. En la recerca d'aquesta partícula, les tecnologies d'accelerador i detector es van portar al límit, la qual cosa va portar a avenços en la salut, la indústria aeroespacial i més.\nEtiquetes de comentaris: CERN, Física, Física quàntica, Higgs, LHC\nLa sonda espacial BepiColombo espia Mercuri\nClic per engrandir. Mercuri fotografiat per la sonda BepiColombo durant el seu segon sobrevol, el 23 de juny de 2022. Crèdit: ESA, BepiColombo, JAXA, MTM, CC by-sa 3.0 IGO\nLa primera visita de BepiColombo a Mercuri. La sonda BepiColombo de l'ESA i Jaxa van passar prop de Mercuri l'1 d'octubre de 2021, per primera vegada des del seu llançament el 2018. Aquí teniu les primeres imatges d'aquest sobrevol fins a 199 quilòmetres del petit planeta.\nViatjant d'un planeta tel·lúric a un altre (excepte Mart) al sistema solar interior, la sonda BepiColombo acaba de completar el seu segon sobrevol del seu eventual objectiu, Mercuri. Noves imatges fascinants del planeta més proper al Sol.\nEncara poc coneguda, la sonda espacial BepiColombo de l'ESA (Agència Espacial Europea) i JAXA (Agència espacial japonesa) acaba de passar una vegada més per sobre de Mercuri. El dijous 23 de juny va ser el seu segon sobrevol del planeta més petit del Sistema Solar (4.880 quilòmetres de diàmetre), el seu destí final. De moment, la nau es beneficia de l'assistència gravitatòria, el segon sobrevol dels sis previstos, així com la de la Terra (un cop) i Venus (dues vegades), abans d'introduir-se en òrbita el 2025 i iniciar les seves investigacions científiques.\nAquest vídeo reuneix 56 imatges preses sobre la marxa uns quinze minuts després d'haver passat més a prop de la superfície de Mercuri, a només 200 quilòmetres de distància. Les fotos de les dues sèries es van capturar amb un interval de 15 a 20 segons quan la nau espacial es trobava entre 920 i 6.099 quilòmetres aproximadament, per a la primera càmera de monitoratge (MCAM-2), i entre 984 i 6.194 quilòmetres, per a la segona càmera de monitoratge (MCAM-3). Crèdit: ESA. JAXA.\nClic per engrandir. Imatge amb les anotacions dels principals trets visibles a la superfície de Mercuri. Crèdit: ESA, BepiColombo, MTM, CC by-sa 3.0 IGO\nClic per engrandir. Imatge del cràter Debussy amb les ejeccions de l'impacte. Crèdit: NASA, Messenger\nEtiquetes de comentaris: BepiColombo, ESA, JAXA, Mercuri, missions, Sistema solar, sondes


Actuacions previstes per a les pròximes festes - Diari La Veu\nActuacions previstes per a les pròximes festes\nDissabte, 25 de febrer de 2017 09:00h\nChenoa, Celtas Cortos, Aspencat, Georgie Dann, La Fuga, Loquillo i el Dúo Dinámico, en el cartell de festes de 2017\nLa Junta de Festes tanca els concerts previstos per als festejos de maig i de setembre, amb destacats artistes de diferents estils musicals per arribar a tots els segments de població i amb el nou espai de la plaça del Madrigal\nChenoa, Celtas Cortos, Aspencat, Georgie Dann, La Fuga, Loquillo i el Duo Dinámico són algunes de les actuacions previstes per a les pròximes festes en honor a Sant Pasqual i a la Mare de Déu de Gràcia d'enguany.\nEl regidor de Festes, Javier Serralvo, acompanyat pel president de la Junta de Festes, José Pascual Colás, i pel responsable de la comissió d'espectacles, Borja Llop, ha presentat un cartell musical on s'inclouen actuacions i espectacles de diferents estils per atraure joves i majors i que enguany, a més dels espais habituals com la plaça Major o el Recinte de la Marxa, incorporen una nova ubicació per als concerts, com la nova plaça al costat del Madrigal.\nEl programa s'iniciarà el divendres 12 de maig a la plaça Major, amb el Rock per la Llengua, organitzat en col·laboració amb la Regidoria de Normalització Lingüística, que enguany comptarà amb tres grups de la talla d’Aspencat, Candela Roots i Vadebo. A a la nit del dissabte està previst el concert del mític grup espanyol de folk rock amb influències cèltiques Celtes Curts, al mateix espai. El dimarts 16 serà el torn de l'orquestra Mediterráneo al Macrosopar de penyes, i el dimecres 17 repetirà una de les fórmules musicals que major èxit va tenir a les anteriors festes, com és l'actuació del musical Hollywood, a l'avinguda del Cardenal Tarancón. Un dia després, la plaça Major tornarà a acollir una altra de les cites més esperades i més demandades pels vila-realencs, després d'aconseguir un ple total als anteriors festejos, com és l'actuació de Canta Juegos, el musical.\nEl divendres 19, i coincidint amb el Macrosopar de veïns que organitza cada any la Regidoria de Participació Ciutadana, l'avinguda de la Murà serà escenari de l'actuació de l'orquestra Tucán i el Recinte de la Marxa comptarà amb els concerts del conegut grup de rock càntabre La Fuga, juntament amb la banda El rincón de los sueños.\nEl 20 de maig, últim dissabte de festes, tindrà lloc l'esperada estrena de la plaça al costat del Madrigal com a recinte per a concerts, amb camerins que s'habilitaran especialment a l'estadi per a l'actuació de la reconeguda cantant i compositora que va eixir de la primera edició del programa Operación Triunfo Chenoa. Tancarà les festes, el diumenge a la plaça Major, el popular cantant francés Georgie Dann, que interpretarà alguns dels seus temes més famosos.\nJa al setembre, el cartell de les festes de la Mare de Déu de Gràcia estarà encapçalat pel cantant de rock and roll Loquillo, que serà el segon artista de l'any a passar per la plaça del Llaurador, en un concert que es realitzarà el dissabte 2.\nEl dijous 7 ja està confirmada l'actuació de l'orquestra Centauro al Recinte de la Marxa, coincidint amb el macrosopar de tombet de bou; així com la del grup Funambulista, el dissabte 9 a la plaça Major, i també el tancament de les festes, que serà a càrrec del Dúo Dinámico, el diumenge 10 a la plaça Major.\nSerralvo ha agraït a la Junta de Festes l'esforç realitzat per a oferir “actuacions musicals d'alta qualitat, gratuïtes i que satisfacen a tots els públics”, al mateix temps que ha recordat que “els concerts i espectacles també són cultura i economia” i ha assegurat que “ha quedat un cartell molt digne, amb el pressupost disponible, en un any especial, que serà difícil de superar”.


L'Hotel Ultonia està situat al centre de Girona, a 3 minuts a peu del nucli antic, la catedral i els banys àrabs. Disposa d'habitacions amb aire condicionat, WiFi gratuïta, TV de pantalla plana i minibar. A l'hotel hi ha una zona especial per guardar bicicletes d'ús gratuït. L'hotel ofereix un bufet d'esmorzar i un bar cafeteria, on podreu gaudir d'una beguda o un aperitiu. Els caps de setmana de maig a octubre, els clients tenen accés a la terrassa del terrat, que gaudeix de vistes impressionants a la catedral de Girona i els seus voltants. A més, hi ha diversos restaurants i bars a menys de 5 minuts a peu. L'hotel disposa d'aparcament privat, per un suplement. L'Hotel Ultonia és al costat del parc de la Devesa i a només 10 minuts a peu de les estacions d'autobús i tren, que ofereixen bones connexions amb l'aeroport de Girona-Costa Brava. El centre de congressos Palau de Fires i la plaça de toros de la ciutat també són a 10 minuts a peu. La recepció de l'Ultonia Hotel és oberta les 24 hores i el personal us pot proporcionar informació turística sobre Girona, Barcelona i la Costa Brava.\nDoble - 1 o 2 Llits: EUR49.00 - EUR154.50


Consorci Corporació Sanitària Parc Taulí de Sabadell - Joan Massagué impartirà la conferència magistral de les Beques Taulí 2014 en un acte obert a la ciutadania\nRecerca\tOncologia\tBeques Taulí\nL’acte de lliurament de les Beques Taulí, promogut per la Fundació Parc Taulí, és un dels esdeveniments més emblemàtics de la Corporació Sanitària Parc Taulí.\nEl científic català Joan Massagué impartirà la conferència magistral 'Desgranant la metàstasi' en l'acte de lliurament de les Beques Taulí que tindrà lloc el proper 22 de desembre, a les 13 h, a l’Auditori Taulí nou. L’acte és obert a la ciutadania.\nL’acte de lliurament de les Beques Taulí, promogut per la Fundació Parc Taulí, és un dels esdeveniments més emblemàtics de la Corporació Sanitària Parc Taulí. La dotació acumulada des de la seva creació és gairebé d’1,4 milions d’euros.\nAquests fons estan generats per la recerca i la innovació desenvolupada pels propis professionals de la institució. Una xifra molt rellevant, tenint en compte que és fruit només de l’esforç dels professionals, fet que dóna sostenibilitat a aquestes beques, fins i tot en l’actual conjuntura de dificultats pressupostàries i econòmiques, sense comptar amb subvencions.\nEn aquesta 16a convocatòria, a la qual opten 100 projectes, s’adjudica una dotació inicial de 100.000€ que es destinaran a donar ajuts per incentivar la iniciació a la recerca, per a l’avaluació i millora de processos assistencials innovadors, per a l’excel·lència en la recerca, per a projectes d’innovació, per als millors processos i també per a la iniciació en recerca dels estudiants de Medicina de la Universitat Autònoma de Barcelona (UAB), de la qual el Parc Taulí n’és Unitat Docent.\nA la 16a convocatòria de les Beques Taulí poden optar tots els facultatius, llicenciats i diplomats d’Infermeria que estiguin en plantilla o contracte a les institucions de la Corporació Sanitària Parc Taulí, els facultatius especialistes en formació d’últim i penúltim any i els estudiants de 4t, 5è o 6è curs de Medicina de la Universitat Autònoma de Barcelona.


24M - Gran Vaga Climàtica! - Fundesplai +Escola\n24M – Gran Vaga Climàtica!\nMai 23, 2019 | Educació ambiental, Educació en el lleure\nDemà 24 de maig hi ha convocada una Vaga Global pel Clima des del moviment #FridaysForFuture. Hi participaran infants i joves de tot el planeta perquè volen que els polítics i les grans multinacionals reconeguin que estem en un moment d’emergència climàtica i que han d’impulsar mesures urgents.\nPrecisament, el passat 14 de maig del 2019 el Govern de la Generalitat de Catalunya va declarar l’Emergència Climàtica, un gran avanç pel reconeixement d’un greu problema del que la comunitat científica ja fa molt de temps que està alertant. Aquesta declaració per part de la Generalitat hauria d’implicar el desplegament de mesures urgents entre les quals hi hauria l’aplicació de la Llei Catalana de Canvi Climàtic.\nDes de Fundesplai ens sumem a la reivindicació dels #FridaysforFuture i des de fa un mes anem compartint amb vosaltres recursos i idees per acompanyar els infants i joves en la seva preocupació pel futur i per com lluitar contra el canvi climàtic.\nEl 15 de març es van manifestar prop de 50.000 estudiants de tot Catalunya (segons els organitzadors), demà segur que aconseguirem ser més!\nTenim molts punts de trobada arreu del territori per demà divendres 24 de maig a la tarda. Aquí us enganxem una imatge publicada al facebook de Fridays For Future Barcelona, on podeu veure tots els punts de trobada i els horaris corresponents:\nAVUI #24M gran manifestació global contra l'emergència climàtica #FridaysForFuture, t'hi sumes? Descobreix aquí tots els punts de trobada. Click To Tweet\nManifestem-nos amb els i les joves!\nTotes les persones que treballem cada dia amb aquests infants i joves en moviments de lleure, en escoles, en instituts i universitats.\nTotes les persones que tenim fills i filles, de l’edat que siguin.\nTotes les persones a les que ens preocupa l’Emergència Climàtica i volem buscar solucions per aconseguir una societat més sostenible.\nTotes les persones, sigui quina sigui la nostra edat i condició, podem sumar-nos a la Gran Manifestació pel Clima 24M, no?\nVolem i necessitem justícia climàtica, una transició energètica cap a les energies netes, consciència per reduir el consum de plàstics, mesures per aturar la pèrdua de biodiversitat…. necessitem que tots i totes posem el nostre granet de sorra, que les nostres veus es fusionin en un crit ben fort.\nUn crit que se senti per tot el planeta.\nFem costat als nostres infants i joves i sortim a manifestar-nos!\n«Connectar a les persones amb la natura» és el lema del Dia Mundial del Medi Ambient 2017. Un lema que ens anima a sortir a l’aire lliure i endinsar-nos en els espais naturals per apreciar la seva bellesa, la seva complexitat i el seu valor. D’aquesta manera estimulem el respecte i la protecció del medi […]\nLa màgia del joc lliure »\n« Com calcular la petjada ecològica


Estudiants per la Llibertat - Uiquipèdia, la Wikipedia en valencià\nEstudiants per la Llibertat\n(Redirigit des de «Estudiantes por la Libertad»)\nEstudiants per la Llibertad (EL) és una associació universitària valencianista de representació estudiantil de l'Universitat de Valéncia. En 2007 es presentà a les eleccions de l'universitat junt a l'associació EPLE i els demes anys anant asoles. En l'any 2010 es presentaren a les Facultats de Magisteri, Història, Socials i Dret, sent en ad esta última a on varen traure els millors resultats, tenin en l'actualitat representació en els diferents organismes de l'Universitat.\nPromoguda des del Grup d'Acció Valencianista, EL s'emmarca en el valencianisme d'acció en contra de la catalanisació de l'universitat. Ademés l'objectiu d'EL és defendre els drets dels estudiants des d'una perspectiva valencianista.\nEstudiants per la Llibertad és una associació creada per a defendre els interessos profesionals del estament estudiantil valencià. En una configuracio associativa i espírit sindical, fen de la defensa del valencianisme i lo universitari la principal reivindicació.\nEstudiants per la Llibertad està creada per un grup d'estudiants independients no adscrits a cap ideología, asoles el valencianisme, encara que fan bandera i recolzen publicament als seus companyers en la batalla de la defensa de les senyes d'identidat, tant en el carrer com en les aules, són associacions i partits polítics com el Grup d´Accio Valencianista; Coalició Valenciana; o la Coordinadora de Entitats Culturals del Regne de Valéncia.\nEl discurs de Estudiants per la Llibertat en l'Universitat és:\nNecessitat d'una major inversió en els estudiants i en calitat de la docencia.\nBusca d'una Universitat que proyecte als estudiants profesionalment i abandone la seua faceta política/catalanista per a centrarse exclusivament en l'acadèmica.\nDefesa de l'idioma valencià, sense ingerencies catalanistes.\nAposta per un bilingüisme efectiu, a on no se discrimine i es respete al castellà com llengua vehicular en l'Universitat de Valéncia.\nExigixència de que es destine major presupost a les instalacions i sevicis universitaris.\nLa gratuitat de les Instalacions deportives dins del Campus.\nImpuls dins de l'Universitat un model de cultura plural i no particularisat a on, com ocorre fins ara, es balafien exclusivament els diners en la promoció del pancatalanisme.\nObtingut de «http://www.uiquipedia.org/index.php?title=Estudiants_per_la_Llibertat&oldid=85946»\nEsta pàgina fon modificada l'última volta el 28 jun 2015 a les 18:57.


Els defensors autonòmics reclamen un model social de la discapacitat més enllà de la visió assistencial - Síndic de Greuges de Catalunya - El defensor de les persones\nEls defensors autonòmics reclamen un model social de la discapacitat més enllà de la visió assistencial\nLes XXVIII Jornades de Defensors del Poble s’han centrat en l’aplicació a Espanya de la Convenció internacional de drets de les persones amb discapacitat.\nEls deu defensors autonòmics de l’Estat espanyol reunits a Lanzarote els dies 30 i 31 d’octubre amb motiu de les XXVIII Jornades de Coordinació de Defensors del Poble han arribat a un seguit de conclusions relacionades amb els drets de les persones amb discapacitat.\nAixí, les defensories autonòmiques, entre elles el Síndic de Greuges de Catalunya, han recordat que la Convenció internacional de drets de les persones amb discapacitat estableix un nou paradigma sobre la discapacitat que supera la visió assistencial i proposa un model social basat en els drets humans.\nLes 17 conclusions publicades amb motiu de les Jornades, organitzades pel diputat del Comú de Canàries, aborden diversos temes relacionats amb aquest col·lectiu. Alguns dels temes tractats són l’educació inclusiva, la discriminació positiva per accedir al món laboral i a l’àmbit fiscal i l’atenció a la dependència.


Benvingut/Benvinguda a la Carpeta ciutadana\nLa Carpeta ciutadana és un servei de l'Ajuntament del Masnou que permet fer tràmits i\tconsultes d'una manera àgil i còmoda sense necessitat de desplaçar-se a les dependències\tmunicipals.\nA través d'Internet, les 24 hores del dia, aquest servei permet consultar la informació\tpersonal relacionada amb el padró d'habitants o amb l'estat dels tributs municipals,\timprimir justificants de pagament i realitzar tràmits administratius, entre altres gestions.\nPer tal de poder accedir o realitzar un tràmit:\n1) Cal tenir instal·lades les claus públiques de l'Agència Catalana de Certificació (CATCert) per tal de poder entrar al web de forma segura. Si disposeu de l'idCat, ja les teniu instal·lades. Si no és així, descarregueu-les i instal·leu-les ara.\n2) Per poder identificar-se, cal tenir un dels certificats electrònics següents: el DNI-e, l'idCat (emès per CatCert), el certificat d'identitat de persona física o el certificat de persona jurídica en l'àmbit tributari, ambdós emesos per la Ceres Fábrica Nacional de Moneda y Timbre - Real Casa de la Moneda (FNMT - RCM).


Marcelino: “Als jugadors se'ls veu en la cara la positivitat i el convenciment de passar a la final; és el partit” | Valencia Extra\nMarcelino: “Als jugadors se'ls veu en la cara la positivitat i el convenciment de passar a la final; és el partit”\n“Veig un partit molt difícil, sabem que és un rival complicat, els seus números estan ahí, ja que només ha deixat dos partits sense marcar, però pensem que no hi ha dos sense tres. Anem a intentar defensar molt bé com vam fer allí, però hem d’atacar i contraatacar millor a Mestalla. Anem a lluitar amb tots el nostre esforç”.\nGuedes, sí o no?\n“Sí. Guedes va a entrar en la convocatòria, no està per a jugar des del principi, però sí entra en la llista”.\nA nivell personal mereix ja arribar a una final?\n“No sé si ho mereixem o no, però sí estic convençut que ho desitgem. Juguem davant el clar favorit, amb un resultat advers, el nostre objectiu és guanyar i passar. Els jugadors estan convençuts, il·lusionats. Comptem amb l’afició que estarà amb nosaltres”.\nLes claus per a guanyar al FC Barcelona\n“Esperem un partit llarg, tremendament complicat i, tant de bo després de noranta minuts, siguem capaços de dir que estem en la final de Copa. Emocionalment va a ser un partit intens, però hem de jugar amb el cor i el cap. Hem de ser intel·ligents. Si no defensem molt bé no passarem l’eliminatòria. Li demane a l’afició que ens ajude a defensar. I hem de ser humils per a saber que no tenim equip per a dominar al Barcelona els noranta minuts. La nostra idea és defensar bé, però atacar millor que en l’anada i arribar al tram final amb opcions de passar. Preferisc no passar en una pròrroga”.\n“El Valencia CF i la resta d’equips ens enfrontem a un Barça amb Messi i sense Messi. Encara que tinga jugadors extraordinaris té menys recursos sense Messi que amb ell. Açò demostra que el Barça vol arribar a la final, que no tira el partit i que ens respecta molt. Però no solament per allò de Messi, ja que crec que en l’últim partit hi va haver cinc canvis en l’onze inicial. És un xoc d’enormes dificultats, però amb un al·licient únic”.\n“Veig un ambient total, de convenciment, il·lusió i ambició. Hem d’intentar no pecar d’excés, no caure en una sobre-activació. Que la part emocional no puga amb la intel·ligència. Cor, però el cap present. Si ho aconseguim estic convençut que anem a generar-li moltes dificultats al Barcelona. Als jugadors se’ls veu en la cara la positivitat i convenciment de passar a la final de Copa, i açò em dóna molta tranquil·litat. És el partit que decidix si estem en la final. Anem a lluitar a tope des del principi fins al final”.


Brexit: Perduts en la boira? - la Revista\nOpinió, Relacions Internacionals, Revista núm. 41\nBrexit: Perduts en la boira?\nSegur que en tots els debats que has vist sobre el Brexit has notat la gran paradoxa: si bé sabem que és un canvi històric que tindrà un impacte molt important tant per al Regne Unit com per als països de la Unió Europea (UE), ningú ens pot explicar com serà aquest impacte.\nJo tampoc no el puc explicar. Escric aquest article l’endemà de les eleccions generals al Regne Unit i, tot i la victòria del Sr. Johnson, ningú té clar què passarà les setmanes vinents. I el dia que llegeixes aquestes paraules suposo que ja haurà passat la data límit actualment prevista per al Brexit i, doncs, sabrem finalment si el Regne Unit ha sortit de la UE o no. Però em jugo el que sigui que aquell dia tampoc no tindrem més clares quines seran les implicacions més importants del Brexit.\n“El que l’antieuropeisme sí que comparteix amb el racisme és que es basa en l’emoció i no pas en l’anàlisi rigorosa dels fets. I el debat emocional ens porta més boira”.\nDr. Mark Jeffery\nAixí, la confusió és una de les principals característiques de Brexit. Però per què hi ha tanta boira?\nUna de les raons principals és que, tal com va dir Teresa May, “Brexit means Brexit”. O dit d’una altra manera, Brexit no vol dir res més. Sovint els que volen entendre el concepte s’interroguen sobre quins poden ser els objectius que els britànics volen aconseguir mitjançant el Brexit. No troben les explicacions que busquen perquè no han entès que Brexit és l’objectiu i no pas el mitjà. Per als partidaris del Brexit les possibles conseqüències no són les raons per fer-ho, són només consideracions secundàries per resoldre un cop s’hagi aconseguit l’objectiu principal.\nPer a qualsevol altra persona, pot semblar més que probable que l’economia d’un país patirà si sorgeixen noves barreres entre aquest país i el seu soci comercial principal; que la UE no pot permetre que un país que no sigui membre tingui accés al seu mercat interior amb condicions iguals o més favorables que les dels seus membres; que l’estalvi derivat de no contribuir al pressupost de la UE no compensarà l’efecte negatiu sobre l’economia de deixar de participar en el mercat interior; que, a l’hora de concloure acords comercials amb la resta del món, un país de 66 milions de ciutadans no tindrà més poder de negociació que un bloc de 512 milions…\nPerò per als partidaris de Brexit tots aquests arguments no són més que obstacles posats en el camí cap al seu objectiu. Per això, no dubten a minimitzar-los —acusen els que expressen aquests arguments de voler espantar-los— o a fer afirmacions en sentit contrari que sovint no tenen cap base factual. Com a resultat, el debat sobre el Brexit no només no es basa sobre fets, hi és perfectament impermeable. La boira esdevé encara més espessa.\nCom han pogut, els britànics, arribar fins a aquest punt? Segur que hi ha molts factors, però cal destacar-ne dos. En primer lloc, el Regne Unit no ha pogut desenvolupar una visió estratègica del seu lloc en el món del segle xxi. El comentari acerb de Dean Acheson que el Regne Unit ha perdut un imperi i no ha trobat un rol s’aplica avui amb encara més força que quan ell ho va dir el 1962. És un fet rellevant perquè, si els líders britànics haguessin intentat desenvolupar una estratègia postcolonial, és possible que no haguessin descartat tan a la lleugera l’argument que la plena participació en la UE és la manera més efectiva de preservar la influència internacional del seu país.\nEn segon lloc, arran dels debats sobre la reforma de la UE als anys vuitanta, una part important de la dreta britànica va trobar un nou rol per a la UE: la de l’enemic. El populisme necessita un “altre”: uns “ells” que no són “nosaltres”; un grup que té la culpa dels nostres problemes. I en aquest sentit, l’antieuropeisme té l’atractiu de permetre crear una figura d’odi sense anar contra cap raça o religió. El que l’antieuropeisme sí que comparteix amb el racisme és que es basa en l’emoció i no pas en l’anàlisi rigorosa dels fets. I el debat emocional ens porta més boira.\nI trobem encara més boira si constatem que aquests sentiments negatius poden permetre guanyar eleccions però no serveixen a l’hora de prendre decisions polítiques. El Brexit és una decisió de “No volem ser aquí”. Deixant de banda la qüestió de si va ser una decisió basada en informació verídica, aquesta decisió és perfectament legítima des d’un punt de vista democràtic. Però com a instrucció política el “No volem ser aquí” només pot servir si també existeix un consens sobre cap a on volem anar. Fins ara aquest consens no ha existit al Regne Unit. I com que no ha estat possible definir el Brexit, és normal que tampoc no puguem saber quines en són les conseqüències.\nI per últim, com si ja no tinguéssim prou boira, tenim el procediment de la retirada. El 2017, el Ministre de Comerç britànic va afirmar que el nou acord comercial entre el Regne Unit i la UE seria “un dels més fàcils en tota la història humana”. Però no ha estat així i mai no hauria pogut ser així. El Brexit és un procés molt llarg amb una complexitat tècnica i política molt elevada. Fins ara gairebé tots els debats han estat només sobre la fase de la retirada, és a dir, el divorci entre el Regne Unit i la UE. Potser el gener del 2020 seria possible tancar aquesta fase, però si és el cas, caldria constatar que no estaríem ni a mig camí. Caldria llavors començar una fase encara més difícil de les negociacions, que és la d’acordar la nova relació. El fals optimisme no ha ajudat gens a aclarir aquesta situació.\nEls partidaris del Brexit estaven tan segurs que la UE era la causa dels problemes del Regne Unit que els semblava obvi que només calia marxar perquè tot anés millor. Amb el suport dels mitjans de comunicació, sense un partit d’oposició efectiu i en l’ambient polític que va deixar la crisi econòmica, no els era gens difícil vendre aquesta idea als votants. El problema que han trobat és que, si bé pot resultar fàcil vendre un arc de Sant Martí, les dificultats arriben en el moment en què el client vol que l’hi entreguis.\nUn cop guanyat el referèndum sobre el Brexit ja era massa tard per començar un debat basat sobre fets per tal de decidir una alternativa a la UE. L’única possibilitat era continuar en la mateixa línia. Per tant, res d’arcs de Sant Martí. Només boira.\nTota aquesta boira és molt espessa i probablement trigarà uns quants anys a escampar. Podem al·lucinar sobre la situació al Regne Unit, però també és urgent que n’aprenguem alguna lliçó. Estem preparats per si un dia la boira de l’antieuropeisme baixa fins aquí amb la mateixa força? Els nostres conciutadans en saben prou sobre la UE per poder decidir si els convé o no un Iberexit?\nDr. Mark Jeffery Professor del grau en Relacions Internacionals de Blanquerna-URL\nTags: Brexit × Europa × UE × UK × Unió Europea


El bloc de Rafael Borràs Ensenyat: Cal recuperar la funció integradora del mercat laboral\nCal recuperar la funció integradora del mercat laboral\nA qualsevol persona que no visqui força allunyada de les preocupacions humanes li haurien de preocupar les carències materials de la població. La bona o mala situació econòmica s’hauria d’avaluar en funció d’aquesta capacitat de distribució del model econòmic. En aquest sentit, i prenent en consideració que, ens agradi o no, el treball remunerat encara ara és el menys dolent dels instruments que s’han ideat per a redistribuir la riquesa que es crea, resulta del tot necessari avaluar el funcionament dels mercats de treball des de la perspectiva de la qualitat de l’ocupació. Si a més volem que la distribució de la riquesa es faci en marcs institucionals democràtics, serà clau avaluar el grau de democratització de les anomenades relacions laborals. Dit altrament, qualsevol persona que tingui un mínim d'empatia amb els ciutadans i les ciutadanes, estarà interessada per saber si les persones que tenen una ocupació (assalariada o no) poden, si són joves, albirar un futur d’emancipació, o -si és que s´emanciparen en una època de major progrés compartit- arribar a fi de mes amb les necessitats bàsiques de la llar cobertes. Els que filin més prim es preocuparan també de saber si tenir un contracte laboral o ser autònom dependent equival a entrar en una categoria de "ciutadania a temps parcial", és a dir, amb els drets de ciutadania suspesos durant la jornada laboral.\nAquests són les qüestions que en l´actual fase de la crisi sociolaboral, i malgrat l´establishment polític-empresarial miri únicament algunes xifres del mercat laboral, han esdevinguts en fonamentals. Hom pot afirmar que la creació de llocs de treball de mala qualitat no és una bona notícia en termes de cohesió social i de democràcia de debò, ans al contrari, l'extensió de la pobresa laboral impulsa la desigualtat i, alhora, empobreix la democràcia. Acab de referir-me a l´actual fase de la crisi sociolaboral i, potser, això necessita una breu explicació: Sóc de l´opinió que no estem a prop de la superació dels efectes que la crisi ha provocat en el mercat laboral de les Illes Balears. El que passa és que hem entrat en una nova fase -propiciada institucionalment per la Reforma Laboral de 2012- caracteritzada per la negació de la funció integradora de l´ ocupació remunerada, sigui assalariada o autònoma. Per aprofundir en aquest plantejament em permetran que els recomani el número 47 de Temes Socioeconòmics Gadeso (disponible aquí) que hem titulat "2011-2014: Quatre anys d´aprofundiment en la precarietat laboral".\nLes dades són tossudes, i contràriament als discursos sobre una discutible creació d´ocupació i de reducció de l´atur, el que es pot constatar és un evident creixement de noves precarietats que empobreixen a una part de la població ocupada. Però, quines són aquestes noves precarietats? A més de la devaluació salarial, l´EPA ens informa de les següents: Per una banda l´augment dels "treballadors independents o empresaris sense assalariats", els popularment anomenats "falsos autònoms". En el període 2011-2014 aquest grup d´ocupats ha tingut un estirabot del 12,6%, mentre que el col·lectiu de persones assalariades només ha crescut un 2,5%. Un segon factor és la temporalitat. Malgrat els incentius a la contractació indefinida i que algunes relacions fixes amaguen una real temporalitat (contracte indefinit amb un període de prova de dotze mesos i Fixos Discontinus), el percentatge de població assalariada amb contractes temporals no ha sofert grans variacions a la baixa. Ans al contrari, en els darrers tres anys s´observa una tendència a l´alça. En qualsevol cas, el més significatiu d´aquests anys és l´augment de la temporalitat extrema. Mes rere mes, el SOIB informa que el nombre més gran de contractes registrats són els que tenen una durada de menys de tres mesos. El balanç, en termes d´EPA, és contundent: El nombre de persones assalariades amb contracte de menys d´un any d´antiguitat a l´empresa ha crescut gairebé un 16% des de l´entrada en vigor de la darrera Reforma Laboral.\nAmb tot, el factor "estrella" de la nova precarietat laboral és el treball a temps parcial. Cal recordar que, en alguns indrets, a aquestes relacions laborals parcials no desitjades se´ls anomena d´atur parcial. Idò aquests particulars "Minis Jobs" han augmentat un +16,5%, i ho han fet tant els temporals (+17,1%) com els indefinits (+16,2).\nS´acumulen, idò, les evidències que en el període 2011-2014 s´ha promogut un model de creixement econòmicament fràgil, socialment injust, i en el que l´augment de la pobresa laboral explica que la taxa de risc de pobresa i/o exclusió social AROPE (acrònim de At-Risk-Of Poverty and Exclusion) que, no debades, incorpora els components relacionats amb la qualitat de l´ocupació, sigui a les Illes Balears sempre més elevada que la calculada únicament basant-se en les persones que no arriben al llindar de la pobresa. Tot plegat demostra que, per albirar un horitzó de prosperitat per a tothom, cal recuperar la funció integradora del mercat laboral. Hem de tornar a la situació en la qual tenir una ocupació sigui sinònim de no tenir risc d´exclusió social. Aquest és un repte tan urgent com oblidat en aquests darrers quatre anys.\nPublicat originalment a Diario de Mallorca (12-2-2015)\nPublicat per Rafael Borràs a dijous, de febrer 12, 2015\nGrècia, Syriza, l’herbeta i el marduix\nGrècia, Europa, el savi, la lluna i el dit\nEl perill de passar d’aturat major de 45 anys a in...\nMenys Europa: menys igualtat en els treballs de cu...\n"Reset " sindical\nMercats turístics empobrits\nCal recuperar la funció integradora del mercat lab...\nJ.R. Bauzá: és la pobresa, estúpid!\nCampanya electoral i d’empatia amb la ciutadania\nDades d’atur: “Vuits i nous i cartes que no lligue...


Visites gratuïtes als Banys Àrabs per les Jornades Europees del Patrimoni - Diari de Girona\nEls Banys Àrabs de Girona es podran visitar gratuïtament amb motiu de les Jornades Europees del Patrimoni, que a Catalunya se celebren aquest cap de setmana. El monument gironí oferirà visites guiades gratuïtes per les seves instal·lacions avui i demà, a les 11.30, 12.15 i les 13 hores.\nA més a més, des del divendres 12 i fins el diumenge 14 d'octubre hi ha les portes obertes per tal que els ciutadans puguin contemplar aquesta joia d'estil romànic en l'horari habitual: dissabte, de 10 a 19 h, i diumenge, de 10 a 14 h.\nD'altra banda, durant aquests dies, palaus, castells, monestirs, jaciments, jardins històrics i altres espais patrimonials obren les seves portes perquè els ciutadans gaudeixin de visites gratuïtes i puguin conèixer en profunditat el seu patrimoni, «la millor manera d'aconseguir la implicació social en la seva salvaguarda i valoració», informa la Generalitat.\nLes Jornades Europees del Patrimoni són «la festa del patrimoni» i molts dels municipis i entitats d'arreu de Catalunya organitzen activitats gratuïtes per a tots els públics.


la càpsula - El desenvolupament de l'autoestima. Entre la insuficiència i l'autosuficiència\nEntre la insuficiència i l'autosuficiència\nCoordinador de l’Equip d’Atenció al Menor (EAM).\nEl reconeixement de les capacitats d'un nen o d'un adolescent, així com el tracte afectuós cap a les seves limitacions, constitueix la base del desenvolupament d'una autoestima saludable. El seu refugi en la insuficiència o en l'autosuficiència soscava el seu desenvolupament.\ns habitual relacionar les dificultats de maduració d'un nen o d'un adolescent amb la seva autoestima. "Té l’autoestima molt baixa", acostumem a dir referint-nos a la seva inseguretat o manca de confiança en si mateix. Tal i com ens recorda l’enciclopèdia col·laborativa i de lliure accés Wikipedia, "no hi ha res en la nostra manera de pensar, sentir, decidir i actuar [que escapi] a la influència de l'autoestima".\nL'autoestima es defineix com la valoració que fem de nosaltres mateixos, de les nostres capacitats i limitacions. Per això de vegades, encara que no succeeixi de manera totalment conscient, l’autoestima es troba a la base de molts dels nostres comportaments. Però, com es desenvolupa l'autoestima? Què contribueix a estimular-ne el seu creixement i què pot obstaculitzar-la?\nLa primera font d'autoestima és l'intens afecte i il·lusió que un nadó acostuma a despertar en els seus pares. Quan un bebè se sent estimat i cuidat no només se li ensenya a confiar en les relacions interpersonals, també a sentir-se mereixedor d’aquest amor i d’aquesta atenció. D’aquesta manera es genera el nucli sobre el qual es desenvoluparà el sentiment d’una autoestima saludable.\n"L'autoestima és la valoració que fem de nosaltres mateixos, de les nostres capacitats i limitacions" En segon lloc i a mesura que el nen es desenvolupa, els resultats que puguin anar atribuint al seu esforç i a les seves capacitats aniran reforçant aquest sentiment. Primer amb l'ajuda del reconeixement dels altres i gradualment, quan augmentin les seves capacitats d'autoobservació, de forma més autònoma.\nÉs important que pares i educadors prestin atenció no només als resultats positius del nen sinó que també tractin amb afecte i consideració les seves limitacions i els seus errors. El nen i l'adolescent ha de sentir que l'afecte dels seus majors no està condicionat a la seva excel·lència, ja que la seva insuficiència i dificultats formen també part del seu ésser.\nA mesura que el nen creix i, sobretot a partir de l'adolescència, poden aparèixer dues de les maneres de funcionar que més poden soscavar el desenvolupament de l'autoestima: els refugis en la insuficiència i l'autosuficiència.\nEn el refugi en la insuficiència, una persona intenta evitar el risc de posar-se a prova a l’hora d’intentar fer alguna cosa. Amb la creença de ser insuficient i no poder millorar, s’intentarà sempre trobar a algú que et faci les coses o et digui què cal fer per evitar al màxim el dolor insuportable de sentir-se inepte després de provar quelcom i fallar. Aquest funcionament instaura les bases per establir relacions de dependència quan es troba alguna persona que amb la seva sobreprotecció o desitjos de control satisfà aquesta necessitat.\nA l'altre extrem hi ha el refugi en l'autosuficiència. Convèncer-se de que un mateix és el millor i no necessita als altres. Aquest funcionament es fa més evident en l'adolescència, a partir del moment en què ja és possible representar-se mentalment amb més claredat la pròpia imatge. El jove autosuficient s'aixopluga en la idea de saber-ho tot, fugint del contacte amb les seves limitacions i la sensació de necessitat. És una altra estratègia defensiva que no s’ha de confondre amb una autoestima saludable. "Té l'autoestima molt alta", es diu de vegades irònicament quan ens referim a persones autosuficients. L'autoestima inclou tant la justa valoració de les pròpies capacitats com l'acceptació de les limitacions. La persona autosuficient es refugia en unes representacions idealitzades sobre si mateix, intentant sempre que l'experiència confirmi les seves idees. Mai no correrà gaire riscos i s'especialitzarà en aconseguir l'admiració i la valoració dels altres.\nAmbdues estratègies són un greu problema per al desenvolupament de l'autoestima ja que impedeixen la possibilitat de conèixer-se i aprendre de l’experiència. Els adults han d’acompanyar els nens i adolescents en el procés d’enfrontar-se a un error i ajudar-los a suportar la frustració del que no s’ha pogut aconseguir, el desànim i la desil·lusió que pot provocar veure que hom no ho pot tot.\nEn aquests moments cal donar-los-hi confiança i esperança en les possibilitats de progressar. Equivocar-se, descobrir una limitació personal i reconèixer el que no se sap, són situacions que suposen l'oportunitat de conèixer-se més a fons i el repte de superar-se per millorar i aprendre.\nVan Manen, M.: "El tacte en l'ensenyament. El significat de la sensibilitat pedagògica" (Paidós Ibèrica, 1998).


Cicle Paraules Silenciades a les Biblioteques de Barcelona - PEN Català\nInici > Actualitat > Agenda > Cicle Paraules Silenciades a les...\nCicle Paraules Silenciades a les Biblioteques de Barcelona\nEn moments com l’actual que ens enfrontem a la intensificació del drama migratori de persones cap a Europa fugint de la guerra i de la injustícia, és de vital importància conèixer què en pensen els autors, com això influeix en la seva obra i com la seva visió ens pot ajudar a integrar millor els nouvinguts a Catalunya. En aquest cicle descobrim la realitat d’altres cultures, el fenomen de l’exili, de l’arribada i adaptació a un nou país de la mà de sis autors, la majoria dels quals han patit persecució com a conseqüència de la seva reivindicació de la llibertat d’expressió.\nAquest cicle s’emmarca dins el Programa Escriptor Acollit, que duu a terme el PEN Català, ja que un dels objectius principals d’aquesta entitat literària és la defensa de la llibertat d’expressió.\n– Dijous 4 d’octubre, 19h\nLa doble persecució a Palestina\nBàssem an-Nabris, poeta palestí, conversarà amb el poeta i rapsode reusenc David Figueres.\nEl palestí Bàssem an-Nabrís va ser el tercer autor acollit a Barcelona dins del Programa Escriptor Acolllit del PEN Català. El Programa té com a objectiu acollir durant un període de dos anys un escriptor perseguit al seu país. En aquest cas, an-Nabrís va haver de fugir per la persecució israeliana i del propi govern palestí de Hamás a causa dels seus escrits.\n– Dimecres 10 d’octubre, 19h\nEl llarg i perillós camí des del Camerun\nRoland Fosso, escriptor i activista camerunès, conversarà amb l’escriptora i vocal del Comitè d’Escriptors Perseguits del PEN Català Cinta Arasa.\nRoland Fosso, a causa de circumstancies personals, va decidir deixar el seu país natal i embarcar-se en un llarg viatge que el portés a Europa, amb la esperança de poder-hi construir un futur millor del que tenia en perspectiva al Camerun.\nL’experiència d’aquest llarg viatge va ser l’argument del seu llibre La ultima frontera, on explica les condicions extremes a les quals es va haver d’enfrontar durant el trajecte de més de 2 anys.\n– Dilluns 15 d’octubre, 19h\nHondures, al centre de la inestabilitat de Llatinoamèrica\nMilthon Robles, periodista hondureny, conversarà amb la traductora, crítica literària i expresidenta del PEN Català Carme Arenas.\nMilthon Robles, periodista, escriptor i locutor hondureny, és l’actual escriptor acollit pel PEN Català. Els seus reportatges d’investigació s’han centrat en la corrupció, malversació de fons públics, explotació de recursos naturals i l’explotació sexual de dones i nens. Aquestes investigacions, així com també la seva faceta d’activista, l’han portat a ser objecte de múltiples amenaces i intimidacions per part de les autoritats governamentals i del crim organitzat.\n– Dimecres 24 d’octubre, 19h\nIdentitats amagades de Bangladesh\nGazi Nafis Ahmed, artista i fotògraf bangladeshià, conversarà amb el periodista i vocal del Comitè de Drets Lingüístics del PEN Català Sebastià Bennassar.\nL’obra de Gazi Nafis Ahmed explora principalment temes relacionats amb la identitat de gènere. Després d’estudiar Bellas Arts i residir a Dinamarca i al Regne Unit, Nafis va decidir donar veu i visibilitat amb el seu art a persones que, segons el codi penal del seu país, viuen una sexualitat que va contra la moral i la llei. Aquesta activitat el va portar a estar amenaçat de mort i que finalment hagués de fugir cap a Europa.\n– Divendres 26 d’octubre, 19h\nLa música com a viatge d’anada i tornada. Com sona el Kurdistan a Barcelona?\nGani Mirzo, músic kurd, conversarà amb Salem Zenia, poeta i periodista cabilenc.\nGani Mirzo va marxar el 1994 del Kurdistan de Síria cansat de la repressió que vivien els kurds i buscant nous sons musicals. Actualment, la seva música és coneguda per la fusió d’estils com el kurd, l’oriental, el flamenc i el jazz. En aquesta conversa ens centrarem en el paper que pot jugar la música des de l’exili. Des d’un altre mitja per denunciar la situació del país fins a una potent eina d’expressió per a recordar-lo, la música també pot ser un altaveu eficient per transmetre històries de persecució.\n– Dimarts 30 d’octubre, 19h\nDefensar la cultura amaziga dins d’Algèria\nKaissa Ould Braham, periodista i activista cabilenca, conversarà amb Raffaella Salierno, directora del Programa Escriptor Acollit del PEN Català.\nKaissa Ould Braham, periodista assagista i professora de llengua i cultura amaziga, prové de la Cabília, una regió referent en la lluita dels amazics per la seva identitat cultural i nacional. Des de petita ha patit una doble discriminació en la seva Cabília natal: com a dona i com a amaziga. Per això va venir amb la seva família a Catalunya el 2007 amb el Programa Escriptor Acollit del PEN Català.


El foc deixa més de mil hectàrees cremades\nLa treva del vent permet apagar els dos incendis que quedaven dels cinc declarats\nEls bombers van donar ahir per controlats els dos incendis que quedaven actius dels cinc declarats des de dijous. El balanç és de 1.100 hectàrees cremades al Pirineu de Lleida i a la Costa Brava.\nE. ESCRICHE / S. SÁNCHEZ GIRONA / BARCELONA 11/03/2012 00:00\nEl vent va amainar ahir durant tot el dia tant al Pirineu lleidatà com al nord de Girona, i va oferir als bombers una treva per poder apagar els dos incendis que encara quedaven actius a Catalunya dels cinc que s'havien declarat entre dijous i divendres. Protecció Civil, però, mantenia activada encara al vespre la fase d'emergència del pla Infocat i recomanava als ciutadans que tenen segones residències a les zones afectades que no s'hi desplacin aquest cap de setmana.\nLa falta de pluges dels últims mesos manté la vegetació molt seca i qualsevol guspira pot fer revifar els focs, sobretot si tornen els forts vents de dissabte. Ara el que preocupa és l'incendi de la Ribagorça, a la Franja -al Pirineu aragonès-. Els bombers miren de controlar un foc molt actiu a la zona de Castanesa -on ja han cremat un miler d'hectàrees-, que s'apropava ahir al vespre a les comarques lleidatanes, tot i que els bombers confiaven a frenar-lo. El balanç final de superfície cremada a tot Catalunya va superar les 1.100 hectàrees de bosc, matolls i pastures, entre les quals s'hi compten 358 hectàrees de l'espai d'interès natural (PEIN) del massís de l'Ardenya i Cadiretes, al Baix Empordà. Aquest va ser, precisament, l'incendi que més va trigar a apagar-se, però finalment va entrar en fase de control a les cinc de la tarda.\nEls veïns tornen a casa\nA la mateixa hora la vuitantena de veïns de les urbanitzacions Fontbona (Llagostera) i Sant Grau (Tossa de Mar) que quedaven desallotjats van poder tornar a casa seva. Finalment, el foc va cremar 393 hectàrees als termes municipals de Santa Cristina d'Aro i Llagostera. El vent que bufava del sud, sumat al fet que no va entrar l'anunciada tramuntana, va permetre que els bombers controlessin l'incendi. "Entenem que no hi ha més riscos", va assegurar el delegat d'Interior a Girona, Albert Ballesta.\nDe fet, durant tot el dia ja no hi va haver flama i això va permetre a la quarantena d'efectius terrestres i als cinc aeris remullar les columnes de fum del perímetre afectat. Els bombers van continuar treballant durant tota la nit i també ho faran avui durant tot el dia per evitar que revifi cap focus. Ahir al migdia es va obrir el trànsit a la carretera entre Sant Feliu de Guíxols i Tossa de Mar, però la que va a Sant Grau encara estava tallada ahir a la nit perquè els vehicles d'emergència poguessin treballar més còmodament. Els agents rurals encara estan investigant les causes de l'incendi que va començar al peu de la carretera de Solius, molt a prop de l'abocador, divendres al migdia.\nBosc i pastures a Lleida\nL'incendi a Gerri de la Sal, al Pallars Sobirà, que es va poder controlar ahir al migdia, també va cremar unes 400 hectàrees, principalment massa forestal però també pastures i dues explotacions ramaderes que van quedar calcinades. En aquest cas, també va ser l'afebliment del vent el que va permetre controlar les flames, que cremaven en una zona de molt difícil accés per als bombers. Els agents preveien seguir remullant la zona fins demà, igual que al Baix Empordà.\nLa preocupació per si el vent tornava a bufar fort també va estar molt present tot el dia a Viu de Llevata, a Pont de Suert, on divendres a última hora ja es va controlar l'incendi, que va cremar 246 hectàrees. A Calbinyà, a Valls de Valira, s'havien cremat 114 hectàrees, i el foc de Montanissell, a Coll de Nargó, va ser el més petit i no va arribar a la desena d'hectàrees.


Borriana renova un any més les banderes blaves de les platjes de l'Arenal i la Malvarrosa-El Grau | Castellón Información\nA la pujada de les banderes ha assistit l'alcaldessa, Maria Josep Safont, el regidor de Turisme, Santi Zorio i altres representants de l'Equip de...\nTambé torna a tindre la distinció de Sender Blau per al paratge Natural Municipal del Clot de la Mare de Déu. Les dos banderes blaves concedides a Borriana ja ondejen a les platges de l’Arenal i la Malvarrossa-El Grau. La ciutat ha renovat un any més la distinció de les banderes blaves, així com la Q de Qualitat Turística i el distintiu de Sender Blau pel Paratge Natural Municipal del Clot de la Mare de Déu,\nA la pujada de les banderes ha assistit l’alcaldessa, Maria Josep Safont, el regidor de Turisme, Santi Zorio i altres representants de l’Equip de Govern. En l’acte, també s’han col.locat les dos banderes de Qualitat que atorga l’Institut per a la Qualitat Turística Espanyola.\nLes banderes blaves han sigut concedides un any més per ADEAC-FEE (Associació d’Educació Ambiental i del Consumidor; i la Fundació d’Educació Ambiental). Les platges de Borriana són mereixedores d’estes distincions per la qualitat ambiental de les aigües i també pels serveis que es presten als banyistes. Entre estos serveis destaquen les plataformes adaptades per a persones amb discapacitat.\nD’altra banda, un any més el paratge natural del Colt de la Mare de Déu forma part de la xarxa de Senders Blaus amb la qual es fomenta el trajecte litoral borrianenc. Un sender que potencia també el coneiximent i el respecte de les espècies de flora i fauna protegides d’este emblemàtic paratge de la localitat de la Plana Baixa.\narenal97 banderes blaves9 borriana3737 Malvarrosa-El Grau1 platjes9